b'\n_START_ARTICLE_\nVytautas Algimantas Buinevi\xc4\x8dius\n_START_SECTION_\nBiografija\n_START_PARAGRAPH_\n1939\xe2\x80\x931943 m. mok\xc4\x97si Vievio prad\xc5\xbeios mokykloje, 1950 m. baig\xc4\x97 Kai\xc5\xa1iadori\xc5\xb3 vidurin\xc4\x99 mokykl\xc4\x85, 1955 m. Kauno politechnikos institut\xc4\x85 (KPI), 1960\xe2\x80\x931965 m. Kauno radijo matavimo technikos instituto aspirantas. 1980 m. habilituotas daktaras. 1982 m. profesorius._NEWLINE_1955 m. Kauno politechnikumo d\xc4\x97stytojas, 1958 m. Kauno Radijo matavimo technikos mokslo tyrimo instituto in\xc5\xbeinierius, skyriaus vir\xc5\xa1ininkas, 1985 m. KPI Specialist\xc5\xb3 kvalifikacijos k\xc4\x97limo fakulteto dekanas, 1988 m. KPI (nuo 1990 m. KTU) Automatikos ir telemechanikos katedros ved\xc4\x97jas, profesorius. 1992\xe2\x80\x931996 m. Seimo narys. Nuo 1996 m. KTU Valdymo technologij\xc5\xb3 katedros profesorius._NEWLINE_Nuo 1959 m. TSKP narys, nuo 1990 m. Lietuvos demokratin\xc4\x97s darbo partijos narys, 1990\xe2\x80\x932001 m. LDDP Kauno miesto tarybos narys, 2001\xe2\x80\x932005 m. Lietuvos socialdemokrat\xc5\xb3 partijos Kauno skyriaus tarybos narys._NEWLINE_Vadovavo technikumo radijo m\xc4\x97g\xc4\x97j\xc5\xb3 b\xc5\xabreliui. Lietuvos radijo sporto federacijos narys.\n_START_SECTION_\nMokslin\xc4\x97 veikla\n_START_PARAGRAPH_\nPaskelb\xc4\x97 per 150 mokslini\xc5\xb3 straipsni\xc5\xb3. Mokslin\xc4\x97s veiklos kryptys \xe2\x80\x93 statistini\xc5\xb3 proces\xc5\xb3 matavimo sistemos. Su kitais suk\xc5\xabr\xc4\x97 atsitiktini\xc5\xb3 proces\xc5\xb3 analizatori\xc5\xb3 teorij\xc4\x85 ir \xc4\xafdieg\xc4\x97 juos \xc4\xaf gamyb\xc4\x85. 14 i\xc5\xa1radim\xc5\xb3 i\xc5\xa1 atsitiktini\xc5\xb3 proces\xc5\xb3 charakteristik\xc5\xb3 matavimo autorius. Jam vadovaujant 13 doktorant\xc5\xb3 apgyn\xc4\x97 daktaro disertacijas.'